Beskrywing per WhatsApp ontvang:
Aan die suidpunt van Afrika bly daar ’n spesiale klomp mense. Al tel hulle onder minder as 8% van die land se bevolking, is hierdie mense besonder merkwaardig:
Só merkwaardig dat die ANC-meerderheidsregering amper daagliks wette moet skep of wysig om hierdie klein minderheidsgroepie te kriminaliseer, te marginaliseer en te penaliseer;
Só merkwaardig dat hul sonder parlement, polisie, stemkrag en staatshulp elke dag aan ’n toekoms voortbou omdat hul glo dat God hulle hier geplaas het met ’n spesifieke doel en roeping; en
Só merkwaardig dat hul vir bykans vier eeue hier oorleef – geboelie deur die magtige Brittanje, die Groot Depressie, die onregverdige ANC en barbaarse plaasaanvalle.
Die omstandighede waarin hierdie mense leef, is ontwerp om hulle te vernietig, maar hulle word net sterker en sterker, en hul geloof in God net groter.
Hulle eet biltong en beskuit, drink moerkoffie en gaan Sondae kerk toe. Hulle sing “Ou ryperd” en hou vakansie by die see; hulle hou van braai (met mieliepap of patats); hulle help mekaar en hulle help graag ook ander.
Hulle is trotse Afrikaners – en ek is ook een!
Adv. Gerrie Nel na AfriForum
Daar is gister op ‘n mediakonferensie bekendgemaak dat die bekende staatsaanklaer by die Nasionale Vervolgingsgesag (NVG), adv. Gerrie Nel, met 24 uur kennisgewing bedank het en by AfriForum aangesluit het waar hy ‘n nuwe private vervolgingseenheid op die been gaan bring. Nel, wat bekendstaan as “die bulhond” vanweë suksesvolle vervolgings in verskeie hoëprofielsake, sê dat daar geen politieke oogmerke is met sy skuif nie, maar dat sy nuwe eenheid binne wetlike riglyne gaan fokus op sake waarin die NVG besluit het om nie te vervolg nie. Kallie Kriel, uitvoerende hoof van AfriForum, sê: “Korrupte mense moet weet niemand is bo die reg verhewe nie – selfs nie die land se president nie.” Die nuus van Nel se aansluiting by AfriForum het skokgolwe deur die radikale swart politieke spektrum gestuur en word dit volgens kommentaar as ‘n groot bedreiging gesien.
Twee wetsontwerpe bedreig vryheid
Veral twee wetsontwerpe bedreig vryheid van die gewone burger in SA soos nooit tevore nie, nl. die Wetsontwerp op Haatspraak en die Wetsontwerp op Kubermisdade en –sekuriteit. Dit is veral eersgenoemde wetsontwerp wat ‘n ongekende gevaar vir godsdiensvryheid inhou in die sin dat die definisie van haatspraak so wyd is dat dit bv. ‘n uitlating deur iemand dat volgens die Bybel homoseksualisme verkeerd is, dit as haatspraak geklassifiseer en gekriminaliseer kan word met selfs tronkstraf in geval van skuldigbevinding.
Die wetsontwerp tas godsdiensvryheid soos in die SA Grondwet verskans, wesentlik aan. Dit is benewens die ooglopende agterliggende verdere doel van die Wetsontwerp om kritiek van blankes teenoor swart mense as haatspraak te klassifiseer. Openbare kommentaar en besware kon gelewer word tot en met 31 Januarie 2017 en vir doeleindes daarvan kan gerus www.forsa.org.za besoek word.
Die wetsontwerp op kubermisdaad en-sekuriteit beoog om “kwaadwillige kommunikasie soos ‘n data-boodskap waarvan die verspreiding skade kan aanhits of veroorsaak aan ‘n persoon of groep of sy / hul eiendom wat sonder die betrokke persoon of groep se toestemming aanlyn versprei word. Weereens is die formulering baie wyd en dus oop vir skadelike subjektiewe vertolking en toepassing. Vir meer besonderhede besoek www.justice.gov.za.
AfriForum en SA Polisie sluit ooreenkoms
AfriForum en die SA Polisiediens (SAPD) het verlede maand ŉ geskiedkundige en betekenisvolle samewerkingsooreenkoms onderteken met die doel om misdaad te bekamp en gemeenskappe meer betrokke te kry by die voorkoming van misdaad. Die waarnemende nasionale Polisiekommissaris, lt.genl. Khomotso Phahlane, het die memorandum namens die SAPD onderteken en Ian Cameron, AfriForum hoof van Gemeenskapsveiligheid namens AfriForum. Kragtens die ooreenkoms onderneem die partye om mekaar wanneer nodig en waar toepaslik behulpsaam te wees, om met mekaar te skakel oor hoe AfriForum sy aktiwiteite met die strategiese doelwitte van die SAPD kan belyn en om te verseker dat inligting deur die AfriForum-strukture verkry, wat die SAPD behulpsaam kan wees om misdaad te bestry, gedeel word. In die praktyk behaal die AfriForum-buurtwagstelsel dwarsdeur die land groot sukses en word dit as ‘n deurbraak beskou dat die SAPD onder lt.genl. Phahlane, formeel daaraan gekoppel word.
Hernude veldtog teen aborsies
In SA en in die VSA word tans ‘n hernude veldtog teen aborsies van stapel gestuur, met plaaslik die Christian Action Network wat daarop wys dat aborsie-op-aanvraag op 1 Februarie 1979 in SA gewettig is en dat die afgelope 20 jaar ‘n geskatte 1 400 000 babas geaborteer is. Dit is slegs wettige aborsies, met belastingbetalergeld en dek nie die groot aantal onwettige aborsies nie. In die VSA word die 44ste viering van die berugte Roe vs. Wade hofsaak herdenk waardeur aborsies gewettig is. Vise-president Mike Pence het ‘n skare van meer as 500 000 Pro Life ondersteuners toegespreek, terwyl pres. Donald Trump getwiet het: “To all of you marching – you have my full support.” In SA word gedurende Februarie ‘n hele program in verskillende stede van stapel gestuur teen aborsies – vir meer besonderhede besoek www.christianaction.org.za.
Luukse leefstyl van ANC-jeugleier
AfriForum het die Openbare Beskermer Busisiwe Mkhwebane versoek om die leefstyl van die omstrede president van die ANC Jeugliga Collen Maine te ondersoek nadat dit an die lig gekom het dat hy in 2015 glo hulp van die Guptas ontvang het om ‘n spogwoning ter waarde van meer as R5 miljoen in die gesoekte Woodhill-landgoed in Pretoria te koop. Na bewering beloop die huisverband van Maine, ‘n stoere Zuma-ondersteuner, sowat R140 000 per maand, terwyl hy glo net tussen R30 000 en R50 000 per maand verdien.
AfriForum het die Openbare Beskermer Busisiwe Mkhwebane versoek om die leefstyl van die omstrede president van die ANC Jeugliga Collen Maine te ondersoek nadat dit an die lig gekom het dat hy in 2015 glo hulp van die Guptas ontvang het om ‘n spogwoning ter waarde van meer as R5 miljoen in die gesoekte Woodhill-landgoed in Pretoria te koop. Na bewering beloop die huisverband van Maine, ‘n stoere Zuma-ondersteuner, sowat R140 000 per maand, terwyl hy glo net tussen R30 000 en R50 000 per maand verdien
Drie feeste binnekort in sentraal SA
Drie feeste vind vanjaar binne die volgende twee maande in sentraal SA plaas: Eerstens, die Hopetown Landbouskou 16-18 Februarie te Hopetown (tel. 082 550 5130); tweedens die Quennafees te Gariepdam 24-26 Februarie (tel. 071 8975 995) en die Karoofees te De Aar 23-25 Maart (tel. 071 689 0938).
Stryd oor uraanontginning in die Karoo
‘n Stryd woed tans oor beplande uraanontginning in die Karoo in ‘n streek tussen Beaufort-Wes en Rietbron wat sdeur skaap- en sybokhaarboerdery gekenmerk word. Van die grootste besware is dat die Australiese maatskappy Peninsula Energy nie behoorlike omgewingsimpakstudies en ‘n openbare deelnameproses gedoen het nie en dat uraanontginning skadelike radio-aktiewe materiaal kan vrystel vir mens, dier en omgewing. Reeds in die sestigerjare is Uraan in die Karoo deur die oliemaatskappy Soekor ontdek, maar daar is nog nooit tot ontginning oorgegaan nie. Verskeie belanghebbende instansies vanaf Agri Oos-Kaap tot Earth Life Africa staan die voorgenome ontginning teen in ‘n aansoek in die Kaapstadse Hooggeregshof, wat vandeesmaand verhoor sal word.
De Beers diamantverkope van R9,7 miljard
Anglo American het bekendgemaak dat De Beers Mining in die eerste verkoopsiklus vir 2017 ‘n inkomste van $720 miljoen oftewel sowat R9,7 miljard uit ongeslypte diamante gegenereer het. Dit is aansienklik meer as die $470 miljoen wat in die vorige verkoopsiklus einde 2016 gegenereer is en word toegeskryf aan sterk aanvraag uit veral Indië.
Kontrakte vir Lesotho Hooglandskema Fase II
Volgens die Lesotho Highlands Development Authority (LHDA) sal die kontrakte vir die ingenieursontwerpe van die Lesotho Hoogland Waterprojek Fase II teen die middel van vanjaar toegeken word, met konstruksie om te begin 18 maande later. Die 23 miljard bi-nasionale projek word gefinansier deur die Trans-Caledon Authority, soos opgedra deur die SA regering en sal vergrote watervoorsiening meebring vanaf Lesotho na Gauteng as die ekonomiese hartland van SA. Fase II sluit ook in ‘n hidrokragkomponent wat gebou staan te word gelyktydig met die watertoevoerskema en sal deur Lesotho gefinansier word. Die projek sal na beplanning teen 2025 ten volle operasioneel wees.
Bladsy 94 van 99